##### ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

37. schôdza

329

**U z n e s e n i e**

**Ústavnoprávneho výboru Národnej rady Slovenskej republiky**

**z 23. januára 2008**

**Ústavnoprávny výbor Národnej rady Slovenskej republiky**

prerokoval návrh na vyslovenie súhlasu Národnej rady Slovenskej republiky **so Zmluvou, ktorou sa mení  a  dopĺňa  Zmluva  o Európskej  únii  a Zmluva o založení Európskeho spoločenstva** (k tlači 520) a

# A. o d p o r ú č a

Národnej rade Slovenskej republiky

podľa článku 86 písm. d) Ústavy Slovenskej republiky a v súlade s článkom 7 ods. 2 Ústavy Slovenskej republiky

**1. v y s l o v i ť s ú h l a s**

    so Zmluvou, ktorou sa mení  a  dopĺňa  Zmluva  o Európskej  únii  a Zmluva o založení Európskeho spoločenstva s touto zmenou:

V názve zmluvy sa pred slovom „Zmluvou“ vkladá slovo „Lisabonskou“.

Spresňuje sa názov dokumentu.

**2. r o z h o d n ú ť,**

                  že Zmluva, ktorou sa mení  a  dopĺňa  Zmluva  o Európskej  únii  a Zmluva o založení Európskeho spoločenstva je medzinárodnou zmluvou podľa čl. 7 ods. 5 Ústavy Slovenskej republiky a táto zmluva má prednosť pred zákonmi;

**B. p o v e r u j e**

1. predsedu výboru, aby výsledky rokovania Ústavnoprávneho výboru Národnej rady Slovenskej republiky z 23. januára 2008 spolu s výsledkami rokovania ostatných výborov Národnej rady Slovenskej republiky spracoval do  písomnej spoločnej správy a predložil ju na  schválenie Ústavnoprávnemu výboru Národnej rady Slovenskej republiky ako gestorskému výboru,

2. spoločného spravodajcu výborov Národnej rady Slovenskej republiky **Mojmíra Mamojku,** aby informoval o výsledku rokovania výborov, aby odôvodnil návrh a stanovisko gestorského výboru uvedené v spoločnej správe a  aby predniesol návrh uznesenia Národnej rady Slovenskej republiky.

Mojmír Mamojka

predseda výboru

Jana Laššáková

overovateľka